LIETUVOS RESPUBLIKOS VYRIAUSYBĖ

N U T A R I M A S

DĖL KAUNO TARDYMO IZOLIATORIAUS STEIGIMO

2004 m. sausio 21 d. Nr. 59

Vilnius

Vadovaudamasi Lietuvos Respublikos kardomojo kalinimo įstatymo (Žin., 1996, Nr. 12-313; 2000, Nr. 39-1090) 5 straipsnio 1 dalimi, Lietuvos Respublikos biudžetinių įstaigų įstatymo (Žin., 1995, Nr. 104-2322; 1997, Nr. 66-1601) 3 straipsnio 1 dalimi ir Tarnybos Kalėjimų departamente prie Lietuvos Respublikos teisingumo ministerijos statuto (Žin., 2000, Nr. 39-1088; 2003, Nr. 49-2158) 7 straipsnio 1 dalimi, Lietuvos Respublikos Vyriausybė nutaria:

1. Įsteigti Kalėjimų departamentui prie Lietuvos Respublikos teisingumo ministerijos pavaldžią biudžetinę įstaigą - Kauno tardymo izoliatorių ir pavesti jam vykdyti Lietuvos Respublikos kardomojo kalinimo įstatyme nustatytas kardomojo kalinimo vietoms (tardymo izoliatoriams) funkcijas.

2. Pavesti Teisingumo ministerijai:

2.1. vykdyti Kauno tardymo izoliatoriaus steigėjo funkcijas;

2.2. organizuoti Kauno tardymo izoliatoriaus teisinę registraciją.

MINISTRAS PIRMININKAS	ALGIRDAS BRAZAUSKAS

TEISINGUMO MINISTRAS	VYTAUTAS MARKEVIČIUS

______________